《秋怀 其二》
明代·黄圣期

帝子当离象魏悬，丽谯高望更巍然。黄霾倏噎三春雨，赤焰频巍四月天。

雉堞千盘依燕雀，翚飞一炬落蜿蜒。村官指点营城日，圣主端居光宅年。

作者简介：黄圣期，初名希睿，字逢一，号济石。顺德人。维贵子。明神宗万历三十八年（一六一〇）进士。授户部主事。寻移疾归，卒年甫三十六。有《春晖堂稿》。清温汝能《粤东诗海》卷四四有传。